บาทเปิด 33.41บาทต่อดอลล่าร์ อ่อนค่า
เงินบาทเปิดตลาด 33.41บาทต่อดอลล่าร์ อ่อนค่า หลังข้อมูลเศรษฐกิจสหรัฐฯหนุนดอลล์แข็ง
6 ต.ค. 2560

เงินบาทเปิดตลาด 33.41บาทต่อดอลล่าร์ อ่อนค่า หลังข้อมูลเศรษฐกิจสหรัฐฯหนุนดอลล์แข็งนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.41 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 33.35 บาท/ดอลลาร์ เนื่องจากดอลลาร์แข็งค่าหลังได้รับปัจจัยหนุนจากความหวังเรื่องการปฏิรูปภาษีเพื่อกระตุ้นเศรษฐกิจ ประกอบกับตัวเลขผู้ว่างงานเพื่อขอรับสวัสดิการลดลง"บาทอ่อนค่าจากปิดตลาดเย็นวานนี้ เนื่องจากมีปัจจัยหนุนให้ดอลลาร์แข็งค่าจากความหวังเกี่ยวกับมาตรการภาษีเพื่อกระตุ้นเศรษฐกิจ และตัวเลขผู้ว่างงานขอรับสวัสดิการลดลง"นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.35-33.45 บาท/ดอลลาร์